# Iris Oifigiúil C 39A/1 Fe

| | ISSN 1977-107X |
| --- | --- |
| Iris Oifigiúil
  an Aontais Eorpaigh | C 39A |
| | |
| An t-eagrán Gaeilge | Faisnéis agus Fógraí | 661 Feabhra 2023 |

ISSN 1977-107X

Iris Oifigiúil

an Aontais Eorpaigh

C 39A

An t-eagrán Gaeilge

Faisnéis agus Fógraí

661 Feabhra 2023

---

| Clár | Leathanach |
| --- | --- |
| | V   Fógairtí |
| | NÓSANNA IMEACHTA RIARACHÁIN |
| | An tÚdarás Eorpach um Shábháilteacht Bia |
| 2023/C 39 A/01 | Glao ar léirithe spéise ar Chomhaltas ar Phainéil Eolaíocha agus ar Choiste Eolaíoch an Údaráis Eorpaigh um Shábháilteacht Bia 2023 — Parma, an Iodáil (EFSA/E/2023/01) | 1 |

Clár

Leathanach

V   Fógairtí

NÓSANNA IMEACHTA RIARACHÁIN

An tÚdarás Eorpach um Shábháilteacht Bia

2023/C 39 A/01

Glao ar léirithe spéise ar Chomhaltas ar Phainéil Eolaíocha agus ar Choiste Eolaíoch an Údaráis Eorpaigh um Shábháilteacht Bia 2023 — Parma, an Iodáil (EFSA/E/2023/01)

1

---

| GA | |
| --- | --- |

GA

---

V Fógairtí

NÓSANNA IMEACHTA RIARACHÁIN

An tÚdarás Eorpach um Shábháilteacht Bia

| 1.2.2023 | GA | Iris Oifigiúil an Aontais Eorpaigh | CA 39/1 |
| --- | --- | --- | --- |

1.2.2023

GA

Iris Oifigiúil an Aontais Eorpaigh

CA 39/1

---

Glao ar léirithe spéise ar Chomhaltas ar Phainéil Eolaíocha agus ar Choiste Eolaíoch an Údaráis Eorpaigh um Shábháilteacht Bia 2023 — Parma, an Iodáil (EFSA/E/2023/01)

(2023/C 39 A/01)

An sprioc-am le haghaidh iarratais a sheoladh: 3 Aibreán 2023 ar 23:59 (am áitiúil).

Tá téacs an ghlao seo ar fáil i ngach teanga oifigiúil de chuid an Aontais in Iris Oifigiúil an Aontais Eorpaigh.

An eolaí spreagtha thú atá ag iarraidh difear a dhéanamh agus rannchuidiú le cosaint na sláinte poiblí san Eoraip? Ar mhaith leat leas a bhaint as an dúil atá agat san eolaíocht trí obair a dhéanamh leis an ngníomhaireacht atá freagrach as measúnú riosca i dtaobh sábháilteacht bia san Eoraip?

Cuireann an tÚdarás Eorpach um Shábháilteacht Bia (EFSA) comhairle eolaíoch atá neamhspleách, thrédhearcach ar fáil do lucht déanta beartais chun sábháilteacht a chinntiú feadh an tslabhra bia ar fad – ón bhfeirm go dtí an forc. Bíonn an chomhairle eolaíoch ó EFSA bunaithe ar an obair a dhéanann ár saineolaithe agus ar an gcomhar le comhpháirtithe náisiúnta agus idirnáisiúnta, chomh maith le hidirphlé oscailte leis an tsochaí. Rannchuidíonn an chomhairle sin le sláinte an duine agus sláinte ainmhithe agus plandaí a chosaint, chomh maith leis an gcomhshaol a chosaint.

Má tá tú i do chomhalta de Phainéil Eolaíocha EFSA nó den Choiste Eolaíoch, is ionann sin agus a bheith ag obair in éineacht le roinnt de na saineolaithe is fearr san Eoraip, agus do ghairm agus do líonra eolaíochta á bhforbairt agat. Is féidir leis an gcomhairle eolaíoch uait difear a dhéanamh do shláinte thomhaltóirí na hEorpa agus do thodhchaí na hEorpa.

Tá an glao seo dírithe ar eolaithe atá ag iarraidh go ndéanfar iad a mheas i leith comhaltas ar an gCoiste Eolaíoch (SC) nó ar cheann amháin de dheich (10) bPainéal Eolaíocha EFSA, is iad sin: Sláinte agus Leas Ainmhithe (AHAW), Guaiseacha Bitheolaíocha (BIOHAZ), Éilleáin sa Slabhra Bia (CONTAM), Breiseáin agus Táirgí nó Substaintí a úsáidtear i mBia Ainmhithe (FEEDAP), Orgánaigh Ghéinmhodhnaithe (GMO), Cothú, Bianna Núíosacha agus Ailléirginí Bia (NDA), Sláinte Plandaí (PLH), Táirgí Cosanta Plandaí agus Iarmhar Táirgí Cosanta Plandaí (PPR), Breiseáin Bhia agus Blasóirí (FAF), Ábhair Theagmhála Bia, Einsímí agus Breiseáin Phróiseála (CEP).

AN tÚDARÁS EORPACH UM SHÁBHÁILTEACHT BIA

Gníomhaireacht de chuid an Aontais Eorpaigh (AE) is ea EFSA, agus is cuid dhílis é de chóras sábháilteachta bia an Aontais.

Sábháilteacht sa bhiashlabhra ón bhfeirm go dtí an forc – sin an cuspóir atá ag croílár EFSA. Rannchuidíonn EFSA le beatha agus sláinte an duine a chosaint, agus sláinte agus leas ainmhithe, sláinte plandaí agus an comhshaol á gcur san áireamh.

Seasann EFSA leis na luachanna seo a leanas ina chuid gníomhaíochtaí go léir:

| — | Barr Feabhais |
| --- | --- |

—

Barr Feabhais

| — | Neamhspleáchas |
| --- | --- |

—

Neamhspleáchas

| — | Oscailteacht |
| --- | --- |

—

Oscailteacht

| — | Cuntasacht |
| --- | --- |

—

Cuntasacht

| — | Comhar. |
| --- | --- |

—

Comhar.

Tháinig leasú ar Rialachán Bunaidh EFSA (1), an Rialachán Trédhearcachta mar a thugtar air, i bhfeidhm in 2021 lenar méadaíodh freagrachtaí EFSA i leith shaoránaigh an Aontais. Is ar bhonn forbairtí beartais ar fud an Aontais, amhail gníomhaíochtaí an Chomhaontaithe Ghlais agus go háirithe an Straitéis “ón bhfeirm go dtí an forc”, an Straitéis Ceimiceán um an Inbhuanaitheacht agus an Straitéis Bhithéagsúlachta a bheartófar cé na nithe a ndíreofar orthu le gníomhaíochtaí EFSA sna blianta amach romhainn. Rinneadh treisiú arís eile ar an ról tábhachtach atá ag EFSA i dtaobh rioscaí a chur in iúl, rud a fhágfaidh go ndéanfar oiriúnuithe ar an gcaoi a ndéanann EFSA rioscaí a chur in iúl sna blianta amach romhainn. Chomh maith leis sin, d’fhág paindéim dhomhanda SARS-CoV-2 gurbh éigean do EFSA dul in oiriúint do bhealaí nua oibre.

I bhfianaise an mhéid sin, d’ullmhaigh EFSA Straitéis 2027 (2) dá chuid i mí an Mheithimh 2021. Leagtar amach inti an chaoi a bhfuil sé i gceist ag EFSA freagairt don timpeallacht atá ag athrú (amhail digitiú, an cumas freastal ar riachtanais atá ag teacht chun cinn agus tacaíocht chomhordaithe do chlár oibre inbhuanaitheachta an Choimisiúin), agus déantar cur síos inti ar an mbreisluach a bheartaíonn sé dá chustaiméirí, dá chomhpháirtithe, dá gheallsealbhóirí, agus don phobal i gcoitinne.

Is iad seo a leanas na cuspóirí straitéiseacha atá ag EFSA, mar a leagtar síos iad i Straitéis EFSA 2027:

| 1. | Comhairle eolaíoch iontaofa a chur ar fáil agus rioscaí ón bhfeirm go dtí an forc a chur in iúl. |
| --- | --- |

1.

Comhairle eolaíoch iontaofa a chur ar fáil agus rioscaí ón bhfeirm go dtí an forc a chur in iúl.

| 2. | A chinntiú go mbeifear ullamh i gcomhair riachtanais anailíse riosca a bheidh ann amach anseo. |
| --- | --- |

2.

A chinntiú go mbeifear ullamh i gcomhair riachtanais anailíse riosca a bheidh ann amach anseo.

| 3. | Daoine a chumhachtú agus aclaíocht eagraíochtúil a chinntiú. |
| --- | --- |

3.

Daoine a chumhachtú agus aclaíocht eagraíochtúil a chinntiú.

Tá tuilleadh faisnéise faoi EFSA ar fáil ag http://www.efsa.europa.eu

PAINÉIL EOLAÍOCHA EFSA AGUS AN COISTE EOLAÍOCH

Tá an Coiste Eolaíoch agus na Painéil Eolaíocha freagrach as tuairimí eolaíocha agus comhairle eolaíoch EFSA a tháirgeadh, lena dtacaítear le bainisteoirí riosca maidir le cinntí a dhéanamh agus lena soláthraítear bunús fónta do na beartais Eorpacha. Foilsítear an t-aschur eolaíoch sin in Iris EFSA, ar foilseachán míosúil é a innéacsaítear i mbunachair shonraí bibleagrafacha atá ábhartha d’obair EFSA (e.g. CAB Abstracts, Food Science and Technology Abstracts, ISI Web of Knowledge).

Is ar feadh téarma cúig (5) bliana a cheaptar comhaltaí Choiste Eolaíoch agus Phainéil Eolaíocha EFSA.

Féach IARSCRÍBHINN I (3) ar shuíomh gréasáin EFSA i gcomhair cur síos mionsonraithe ar shainchúram an Choiste Eolaíoch agus na bPainéal Eolaíoch.

COMHALTAÍ DE PHAINÉIL EOLAÍOCHA EFSA AGUS DEN CHOISTE EOLAÍOCH

Tugann EFSA le chéile na saineolaithe is fearr atá ar fáil san Eoraip, ar daoine iad a bhfuil saineolas acu ar mheasúnú riosca i réimsí na sábháilteachta bia agus beatha, sláinte agus leasa ainmhithe, sláinte plandaí agus an chomhshaoil. Gníomhaíonn siad i gcáil neamhspleách chun comhairle eolaíoch den chéad scoth a chur ar Institiúidí an Aontais Eorpaigh agus ar na Ballstáit.

Déantar comhaltaí an choiste eolaíoch agus na bpainéal eolaíoch a roghnú agus a cheapadh i gcomhréir le Rialachán Bunaidh EFSA agus leis na rialacha (4) bainteacha. Sonraítear sna rialacha sin eagrú, uainiú agus critéir na nósanna imeachta roghnúcháin agus ceapacháin agus is féidir le hiarrthóirí iad a cheadú chun tuilleadh faisnéise a fháil ina dtaobh siúd.

Áirítear ar gach Painéal Eolaíoch idir 11 agus 21 saineolaí eolaíoch, ag brath ar an ualach oibre atá beartaithe agus ar an saineolas is gá le haghaidh an téarma oifige ábhartha. Tá an Coiste Eolaíoch comhdhéanta de Chathaoirligh na ndeich (10) bPainéal Eolaíocha agus de sheisear (6) saineolaithe eolaíocha eile nach bhfuil ina gcomhalta d’aon cheann de na Painéil Eolaíocha. Comhoibríonn na saineolaithe sin go léir le EFSA agus iad neamhspleách ar aon tionchar seachtrach agus ní dhéanfaidh siad ionadaíocht ar thuairim Bhallstáit, ar thuairim a bhfostóirí ná ar thuairim aon eagraíochta eile.

Meithleacha

Faigheann gach Painéal Eolaíoch tacaíocht ó mheithleacha éagsúla a bhunaítear chun an obair ullmhúcháin is gá a dhéanamh le haghaidh sainorduithe sonracha nó réimsí táirgí rialáilte. Is iondúil gurb iad saineolaithe ó na painéil a dhéanann cathaoirleacht ar na meithleacha agus is iondúil go mbíonn saineolaithe ar ábhair shonracha iontu chomh maith le saineolaithe éisteachta lena chinntiú go mbeidh an saineolas eolaíoch ceart ar fáil chun an obair ullmhúcháin sin a dhéanamh, obair a ndéanann an Painéal Eolaíoch athbhreithniú uirthi ina dhiaidh sin.

Freagrachtaí

Tá sainorduithe sonracha ag an gCoiste Eolaíoch agus ag gach Painéal Eolaíoch (féach IARSCRÍBHINN I) a mbeidh tionchar acu ar chineál a gcuid oibre. Go ginearálta, leagtar na príomhfhreagrachtaí seo a leanas ar chomhaltaí an Choiste Eolaíoch agus na bPainéal Eolaíoch:

| — | Tuairimí, treoirdhoiciméid agus ráitis eolaíocha ón bPainéal Eolaíoch nó na Painéil Eolaíocha agus/nó ón gCoiste Eolaíoch a ullmhú, a phlé agus a ghlacadh ar bhealach tráthúil, agus gníomhaíochtaí bainteacha na meithleacha. |
| --- | --- |

—

Tuairimí, treoirdhoiciméid agus ráitis eolaíocha ón bPainéal Eolaíoch nó na Painéil Eolaíocha agus/nó ón gCoiste Eolaíoch a ullmhú, a phlé agus a ghlacadh ar bhealach tráthúil, agus gníomhaíochtaí bainteacha na meithleacha.

| — | Comhsheasmhacht a chinntiú sna cineálacha cur chuige a ghlacann EFSA i leith measúnú eolaíoch, agus iad ag obair i ndlúthchomhar leis na Painéil Eolaíocha eile agus leis an gCoiste Eolaíoch. |
| --- | --- |

—

Comhsheasmhacht a chinntiú sna cineálacha cur chuige a ghlacann EFSA i leith measúnú eolaíoch, agus iad ag obair i ndlúthchomhar leis na Painéil Eolaíocha eile agus leis an gCoiste Eolaíoch.

| — | A chinntiú go gcloítear le treoirdhoiciméid ó EFSA, idir dhoiciméid atá sainiúil don earnáil agus doiciméid chothrománacha, agus le reachtaíocht ábhartha an Aontais. |
| --- | --- |

—

A chinntiú go gcloítear le treoirdhoiciméid ó EFSA, idir dhoiciméid atá sainiúil don earnáil agus doiciméid chothrománacha, agus le reachtaíocht ábhartha an Aontais.

| — | Rannchuidiú le measúnuithe eolaíocha a chomhchuibhiú laistigh d’eagraíochtaí ábhartha an Aontais agus d’eagraíochtaí ábhartha de chuid na mBallstát. |
| --- | --- |

—

Rannchuidiú le measúnuithe eolaíocha a chomhchuibhiú laistigh d’eagraíochtaí ábhartha an Aontais agus d’eagraíochtaí ábhartha de chuid na mBallstát.

Bíonn méid an rannchuidithe is gá ó chomhaltaí an Phainéil ag brath ar chastacht na n-aschur eolaíoch atá le táirgeadh. Nuair a bhíonn obair mhór ullmhúcháin déanta ag na meithleacha, ag baill foirne de chuid EFSA, nó trí sheachfhoinsiú, is é ról na bPainéal é athbhreithniú a dhéanamh ar na dréacht-aschuir agus iad a ghlacadh.

Bítear ag súil leis go mbeidh comhaltaí den Choiste Eolaíoch/de na Painéil Eolaíocha ag obair i gcomhar le chéile, go mbeidh ardleibhéal eitice gairmiúla agus ionracais ghairmiúil acu agus go gcothóidh siad an nuálaíocht sa mheasúnú riosca a tháirgeann EFSA.

Féadfar comhaltaí an Choiste Eolaíoch agus na bPainéal Eolaíoch a thoghadh mar Chathaoirleach, leas-Chathaoirleach an Choiste Eolaíoch/na bPainéal Eolaíoch nó a meithleacha nó iad a ainmniú ina rapóirtéirí ar mheithleacha.

Coinníollacha oibre agus cúiteamh

Iarrfar ar chomhaltaí de Phainéal Eolaíoch agus den Choiste Eolaíoch freastal ar thart ar shé (6) go deich (10) gcruinniú iomlánacha in aghaidh na bliana, a thógfaidh thart ar dheich (10) go fiche (20) lá cruinnithe in aghaidh na bliana san iomlán.

Is ar bhonn aghaidh ar aghaidh (5) a eagraítear thart ar aon trian de na cruinnithe i rith na bliana, agus is in áitreabh EFSA, Parma, an Iodáil go príomha a bhíonn siad. Is ar líne a eagrófar thart ar dhá thrian de na cruinnithe.

Is i mBéarla a thionóltar cruinnithe agus bíonn na doiciméid oibre i mBéarla, arb é teanga oibre EFSA é.

Mar chuid den tiomantas atá ag EFSA don oscailteacht agus don trédhearcacht, d’fhéadfadh sé go mbeadh breathnóirí i láthair ag roinnt cruinnithe iomlánacha de chuid na bPainéal Eolaíoch/an Choiste Eolaíoch, agus/nó d’fhéadfadh sé go ndéanfaí iad a shruthú ar líne.

Bítear ag súil leis go bhfreastalóidh comhaltaí ar chruinnithe na bPainéal Eolaíoch/an Choiste Eolaíoch ina ndéanfar tuairimí, ráitis nó treoirdhoiciméid a athbhreithniú, a phlé agus a ghlacadh, agus go rannchuideoidh siad ar bhealach gníomhach, tráthúil leo.

Is gá obair ullmhúcháin a dhéanamh chun freastal ar chruinnithe na bPainéal Eolaíoch/an Choiste Eolaíoch agus chun páirt ghníomhach a ghlacadh iontu. Áirítear leis an obair sin doiciméid a léamh roimh ré, doiciméid a athbhreithniú agus, i gcásanna áirithe, doiciméid a dhréachtú. Bítear ag súil leis gur lá amháin (1) oibre ar a laghad a bheidh i gceist leis an obair ullmhúcháin i leith lá amháin (1) cruinnithe.

Déanfaidh EFSA faireachán, doiciméadú agus breithmheas ar rannpháirtíocht agus rannchuidiú na gcomhaltaí de na Painéil Eolaíocha/den Choiste Eolaíoch.

Tairgfear modúil oiliúna agus ranganna teagaisc do chomhaltaí na bPainéal Eolaíoch/an Choiste Eolaíoch maidir le modheolaíochtaí measúnaithe riosca, treoirdhoiciméid agus cleachtais EFSA.

I gcomhréir lena rialacha airgeadais, cúiteoidh EFSA saineolaithe as an obair a bheidh i gceist trí shlánaíochtaí a sholáthar lena gcumhdófaí ullmhú cruinnithe agus rannpháirtíocht iontu (idir chruinnithe aghaidh ar aghaidh agus chruinnithe ar líne). Ina theannta sin, íocfaidh EFSA as costais taistil, lóistín agus liúntas laethúil saineolaithe agus iad ag taisteal chuig áitreabh EFSA. Soláthraítear faisnéis mhionsonraithe sa Treoir maidir le Saineolaithe EFSA a chúiteamh (6).

IARRATAS

Iarrtar ar iarrthóirí a n-iarratas a chur isteach ar líne trí shuíomh gréasáin Gairmeacha EFSA ag https://careers.efsa.europa.eu/Expert

Chun iarratas a dhéanamh, ní mór d’iarrthóirí cuntas a chruthú ar shuíomh gréasáin Gairmeacha EFSA, mura bhfuil ceann acu cheana féin. I gcás saineolaithe atá ag obair do EFSA cheana, ba cheart dóibh a gcuntas EFSA agus na dintiúir atá acu cheana a úsáid chun iarratas a dhéanamh.

Ní mór d’iarrthóirí a chur in iúl ar an bhfoirm iarratais an Painéal Eolaíoch agus/nó an Coiste Eolaíoch is oiriúnaí dá réimsí saineolais agus ar mian leo iarratas a dhéanamh air (féach IARSCRÍBHINN I). Féadfaidh iarratasóir Painéal Eolaíoch/Coiste Eolaíoch eile a chur in iúl mar an dara rogha i gcás ina gcumhdaíonn a réimsí saineolais níos mó ná an sainchúram atá ar Phainéal Eolaíoch amháin agus/nó ar an gCoiste Eolaíoch.

Iarrtar ar iarrthóirí a bhfoirm iarratais a líonadh isteach i mBéarla agus ba cheart dóibh na critéir agus an saineolas is gá a mheas go cúramach agus a n-iarratais á n-ullmhú acu.

Tá rannóga agus ceisteanna sonracha san fhoirm iarratais atá ceaptha chun measúnú a dhéanamh ar oiriúnacht an iarrthóra don phost. Is gá d’iarrthóirí an fhaisnéis agus an fhianaise a theastaíonn i ngach cuid den fhoirm iarratais a líonadh isteach, toisc go n-úsáidfear an méid sin mar bhonn don mheastóireacht a dhéanfar orthu.

Is é suíomh Gairmeacha EFSA (7) ar líne an t-aon bhealach chun iarratais a chur isteach. A luaithe a chuirfear an t-iarratas isteach, gheobhaidh iarrthóirí admháil fála go huathoibríoch ag an seoladh ríomhphost a sholáthrófar san fhoirm iarratais. Iarrtar ar iarrthóirí a chinntiú go soláthróidh siad an seoladh ríomhphoist cheart san fhoirm iarratais mar gurb é sin an t-aon bhealach amháin cumarsáide don chomhfhreagras a bhaineann leis an nós imeachta roghnúcháin. Tar éis dóibh an t-iarratas a chur isteach, is féidir le hiarrthóirí é a rochtain agus é a athrú go dtí an sprioc-am deiridh.

Ní mheasfar iarratais a bheith bailí ach amháin i gcás ina gcuirfear foirm iarratais, agus í líonta isteach go cuí, isteach ar líne roimh an sprioc-am. Ní bhreithneofar dréachtiarratais nach gcuirfear isteach tríd an gcóras faoin sprioc-am ná iarratas ina gcuirfear isteach próifíl ghinearálta in ionad na foirme iarratais sonraí.

Moltar go láidir d’iarrthóirí gan fanacht go dtí an cúpla lá deiridh roimh an sprioc-am chun a n-iarratas a chur isteach toisc go bhféadfadh fadhbanna teacht as trácht trom ar an idirlíon nó as deacrachtaí nascachta idirlín agus nach mbeidís in ann an t-iarratas a chur isteach in am dá bharr sin.

Is le ríomhphost a chuirfear gach iarrthóir ar an eolas faoin toradh a bheidh ar an bpróiseas roghnúcháin.

Forchoimeádann EFSA an ceart chun agallamh ar líne a dhéanamh ag céim ar bith agus chun iarratais na n-iarrthóirí atá á meas mar chomhaltaí féideartha a chur i gcomparáid le doiciméid agus teastais, chun a dheimhniú go bhfuil an t-iarratas cruinn, fírinneach.

An fhaisnéis phearsanta a iarrann EFSA ar iarrthóirí agus aon sonraí pearsanta eile maidir le hiarrthóirí, déanfar iad a phróiseáil i gcomhréir le Rialachán (AE) 2018/1725 ó Pharlaimint na hEorpa agus ón gComhairle (8).

Is é an cuspóir atá leis an bpróiseáil sonraí bainistiú a dhéanamh ar iarratais ar chomhaltas ar Phainéil Eolaíocha EFSA agus ar an gCoiste Eolaíoch.

Tá Fógra Cosanta Sonraí maidir le próisis roghnúcháin EFSA chun daoine cumasacha a roghnú agus a earcú ar fáil ar an suíomh gréasáin:

https://www.efsa.europa.eu/sites/default/files/TMTdataprocessing.pdf

Teagmhálaithe

Le haghaidh ceisteanna teicniúla nó saincheisteanna a bhaineann leis an bhfoirm iarratais, téigh i dteagmháil le Deasc Sheirbhíse EFSA ag servicedesk@efsa.europa.eu.

Le haghaidh ceisteanna a bhaineann leis an bpróiseas roghnúcháin agus ceapacháin, téigh i dteagmháil le Feidhm EFSA um Roghnú Daoine Cumasacha ag selection.experts@efsa.europa.eu.

ROGHNÚ AGUS CEAPADH

Cuireann EFSA i bhfeidhm prionsabail na trédhearcachta, na cothroime agus an neamh-idirdhealaithe ina nósanna imeachta roghnúcháin.

Forchoimeádann EFSA an ceart dul i gcomhairle le tríú páirtithe maidir le taithí ghairmiúil na n-iarrthóirí agus maidir le fírinneacht na faisnéise a dhearbhaigh na hiarrthóirí i gcomhthéacs a n-iarratais.

Critéir incháilitheachta

Ní mór d’iarrthóirí na ceanglais seo a leanas a chomhlíonadh ar an dáta deiridh a ghlacfar le hiarratais:

| 1. | Saoránacht de Bhallstát den Aontas Eorpach (AE), nó de thír de Chomhlachas Saorthrádála na hEorpa (CSE) nó de Thír is Iarrthóir ar Bhallraíocht san Aontas. Féadfaidh saineolaithe ó thríú tíortha iarratas a dhéanamh freisin. Breithneofar iad le haghaidh comhaltas ar na Painéil Eolaíocha/ar an gCoiste Eolaíoch mura bhfuil an leibhéal riachtanach saineolais ag náisiúnaigh na mBallstát, ag náisiúnaigh de thíortha CSE nó ag náisiúnaigh de Thíortha is Iarrthóirí ar Bhallraíocht san Aontas. |
| --- | --- |

1.

Saoránacht de Bhallstát den Aontas Eorpach (AE), nó de thír de Chomhlachas Saorthrádála na hEorpa (CSE) nó de Thír is Iarrthóir ar Bhallraíocht san Aontas. Féadfaidh saineolaithe ó thríú tíortha iarratas a dhéanamh freisin. Breithneofar iad le haghaidh comhaltas ar na Painéil Eolaíocha/ar an gCoiste Eolaíoch mura bhfuil an leibhéal riachtanach saineolais ag náisiúnaigh na mBallstát, ag náisiúnaigh de thíortha CSE nó ag náisiúnaigh de Thíortha is Iarrthóirí ar Bhallraíocht san Aontas.

| 2. | Eolas críochnúil ar an mBéarla (comhionann le leibhéal C1 nó níos airde, de réir CEFR: An Creat Comhchoiteann Tagartha Eorpach le haghaidh Teangacha) (9). |
| --- | --- |

2.

Eolas críochnúil ar an mBéarla (comhionann le leibhéal C1 nó níos airde, de réir CEFR: An Creat Comhchoiteann Tagartha Eorpach le haghaidh Teangacha) (9).

| 3. | Leibhéal oideachais a chomhfhreagraíonn do cheithre (4) bliana ar a laghad de staidéar críochnaithe ollscoile atá fianaithe le dioplóma i gceann amháin de na réimsí seo a leanas: an talmhaíocht, an bhithcheimic, an bhithaisnéisíocht, an bhitheolaíocht, an bhithmhéadracht, an bhiteicneolaíocht, an cheimic, an nochtadh cothúcháin, eolaíochtaí an chomhshaoil, an eipidéimeolaíocht, eolaíocht an bhia, teicneolaíocht an bhia, an ghéineolaíocht, sláinte agus sábháilteacht bia, leigheas an duine, eolaíochtaí na beatha, an mhatamaitic, an mhicribhitheolaíocht, an bhitheolaíocht mhóilíneach, na heolaíochtaí nádúrtha, an cothú, an chógaisíocht, an tsláinte phoiblí, an staidreamh, an tocsaineolaíocht, an tréidliacht nó réimsí gaolmhara. |
| --- | --- |

3.

Leibhéal oideachais a chomhfhreagraíonn do cheithre (4) bliana ar a laghad de staidéar críochnaithe ollscoile atá fianaithe le dioplóma i gceann amháin de na réimsí seo a leanas: an talmhaíocht, an bhithcheimic, an bhithaisnéisíocht, an bhitheolaíocht, an bhithmhéadracht, an bhiteicneolaíocht, an cheimic, an nochtadh cothúcháin, eolaíochtaí an chomhshaoil, an eipidéimeolaíocht, eolaíocht an bhia, teicneolaíocht an bhia, an ghéineolaíocht, sláinte agus sábháilteacht bia, leigheas an duine, eolaíochtaí na beatha, an mhatamaitic, an mhicribhitheolaíocht, an bhitheolaíocht mhóilíneach, na heolaíochtaí nádúrtha, an cothú, an chógaisíocht, an tsláinte phoiblí, an staidreamh, an tocsaineolaíocht, an tréidliacht nó réimsí gaolmhara.

| 4. | Seacht (7) mbliana ar a laghad de thaithí ghairmiúil (10) a bhaineann le sainchúram aon Phainéil Eolaíoch de chuid EFSA nó den Choiste Eolaíoch, ar taithí í a gnóthaíodh tar éis an dioplóma oideachais a iarradh a fháil. |
| --- | --- |

4.

Seacht (7) mbliana ar a laghad de thaithí ghairmiúil (10) a bhaineann le sainchúram aon Phainéil Eolaíoch de chuid EFSA nó den Choiste Eolaíoch, ar taithí í a gnóthaíodh tar éis an dioplóma oideachais a iarradh a fháil.

| 5. | Táirgeadh eolaíoch gníomhach, arna chruthú le fianaise ar údarthacht nó scríobh, le cúig (5) bliana anuas, i gcúig (5) cinn ar a laghad de na cineálacha doiciméad eolaíoch seo a leanas:






  — | foilseacháin eolaíocha (údarthacht) in irisí idirnáisiúnta piarmheasúnaithe a fhoilsítear i mBéarla, i réimse nó réimsí atá ábhartha do shainchúram aon Phainéil Eolaíoch de chuid EFSA nó dá Choiste Eolaíoch, arna ndoiciméadú trí liosta d’fhoilseacháin eolaíocha;
  AGUS/NÓ |
| --- | --- | --- |

5.

Táirgeadh eolaíoch gníomhach, arna chruthú le fianaise ar údarthacht nó scríobh, le cúig (5) bliana anuas, i gcúig (5) cinn ar a laghad de na cineálacha doiciméad eolaíoch seo a leanas:

—

foilseacháin eolaíocha (údarthacht) in irisí idirnáisiúnta piarmheasúnaithe a fhoilsítear i mBéarla, i réimse nó réimsí atá ábhartha do shainchúram aon Phainéil Eolaíoch de chuid EFSA nó dá Choiste Eolaíoch, arna ndoiciméadú trí liosta d’fhoilseacháin eolaíocha;

AGUS/NÓ

| — | measúnuithe eolaíocha (11) (údarthacht/scríobh) ar an leibhéal náisiúnta/idirnáisiúnta, ar réimse nó réimsí atá ábhartha do shainchúram aon Phainéil Eolaíoch de chuid EFSA nó dá Choiste Eolaíoch, arna ndoiciméadú trí liosta de mheasúnuithe a rinneadh/de thuarascálacha eolaíocha gaolmhara. |
| --- | --- |

—

measúnuithe eolaíocha (11) (údarthacht/scríobh) ar an leibhéal náisiúnta/idirnáisiúnta, ar réimse nó réimsí atá ábhartha do shainchúram aon Phainéil Eolaíoch de chuid EFSA nó dá Choiste Eolaíoch, arna ndoiciméadú trí liosta de mheasúnuithe a rinneadh/de thuarascálacha eolaíocha gaolmhara.

Critéir roghnúcháin

Chun measúnú a dhéanamh ar a leibhéal saineolais eolaíoch, déanfar measúnú comparáideach ar iarratais a chomhlíonann na ceanglais incháilitheachta, ar bhonn na gcritéar roghnúcháin thíos.

Déanfar gach iarratas incháilithe a mheas i gcoinne na dtrí chritéar roghnúcháin seo a leanas maidir leis an gcéad rogha a shonróidh an t-iarrthóir i dtaobh Painéal Eolaíoch/Coiste Eolaíoch. D’fhéadfadh sé go ndéanfaí iarrthóirí a mheas freisin i ndáil leis an dara Painéal Eolaíoch/Coiste Eolaíoch is rogha leo nó le painéil eile, de réir mar is gá. Is é 50 pointe (as 100) an tairseach charnach íosta ionas go n-éireoidh le hiarrthóir sa mheastóireacht sin.

| 1. | Taithí ar mheasúnú eolaíoch:
  Taithí ar mheasúnú eolaíoch a dhéanamh i réimsí a bhaineann le sábháilteacht an bhiashlabhra, sna réimsí inniúlachta agus saineolais atá ag an bPainéal Eolaíoch/Coiste Eolaíoch is rogha leis an iarrthóir.(40 pointe ar a mhéad as 100 pointe) |
| --- | --- |

1.

Taithí ar mheasúnú eolaíoch:
  Taithí ar mheasúnú eolaíoch a dhéanamh i réimsí a bhaineann le sábháilteacht an bhiashlabhra, sna réimsí inniúlachta agus saineolais atá ag an bPainéal Eolaíoch/Coiste Eolaíoch is rogha leis an iarrthóir.(40 pointe ar a mhéad as 100 pointe)

| 2. | Barr feabhais eolaíoch:
  Barr feabhais eolaíoch i réimse amháin nó níos mó a bhaineann leis an réimse a gcumhdaíonn an rogha Painéal Eolaíoch/an Coiste Eolaíoch é agus cruthúnas ina leith a bheith ar fáil i bhfoilseacháin eolaíocha in irisí arna n-athbhreithniú ag piaraí, arna bhfoilsiú i mBéarla. (40 pointe ar a mhéad as 100 pointe) |
| --- | --- |

2.

Barr feabhais eolaíoch:
  Barr feabhais eolaíoch i réimse amháin nó níos mó a bhaineann leis an réimse a gcumhdaíonn an rogha Painéal Eolaíoch/an Coiste Eolaíoch é agus cruthúnas ina leith a bheith ar fáil i bhfoilseacháin eolaíocha in irisí arna n-athbhreithniú ag piaraí, arna bhfoilsiú i mBéarla. (40 pointe ar a mhéad as 100 pointe)

| 3. | Taithí ar obair eolaíoch a athbhreithniú:
  Taithí ar obair eolaíoch a athbhreithniú agus an cumas chun faisnéis chasta a anailísiú sa réimse a gcumhdaíonn an rogha Painéal Eolaíoch/an Coiste Eolaíoch é. (20 pointe ar a mhéad as 100 pointe) |
| --- | --- |

3.

Taithí ar obair eolaíoch a athbhreithniú:
  Taithí ar obair eolaíoch a athbhreithniú agus an cumas chun faisnéis chasta a anailísiú sa réimse a gcumhdaíonn an rogha Painéal Eolaíoch/an Coiste Eolaíoch é. (20 pointe ar a mhéad as 100 pointe)

Dréachtliosta d’iarrthóirí oiriúnacha

Tarraingíonn Stiúrthóir Feidhmiúcháin EFSA suas dréachtliosta d’iarrthóirí lena n-áirítear iarratais a scóráil 50 pointe ar a laghad sa mheastóireacht ar na critéir roghnúcháin.

Déanfaidh an Stiúrthóir Feidhmiúcháin measúnú ar an saineolas ildisciplíneach sonrach is gá sa Choiste Eolaíoch agus i ngach Painéal Eolaíoch, d’fhonn léiriú a thabhairt ar a gcomhaltas agus ar líon na gcomhaltaí atá ar gach Painéal Eolaíoch agus ar an gCoiste Eolaíoch.

Chuige sin, déanfar anailís bhreise ar iarratais a chuirfear leis an dréachtliosta dá dtagraítear thuas agus mapálfar iad le haghaidh fianaise ar shaineolas ildisciplíneach/réimsí eolais ildisciplíneacha (tá cur síos ar shaineolas sonrach ildisciplíneach gach Painéil Eolaíoch agus an Choiste Eolaíoch in IARSCRÍBHINN I) agus i ndáil leis na hinniúlachtaí a mheastar a bheith fiúntach: bainistíocht tionscadal, rioscaí a chur in iúl agus cathaoirleacht a dhéanamh ar chruinnithe eolaíocha.

Mar thoradh ar an meastóireacht thuas, cuirfidh an Stiúrthóir Feidhmiúcháin bailchríoch ar an dréachtliosta iarrthóirí agus soláthróidh do Bhord Bainistíochta EFSA é, mar aon le togra le haghaidh comhaltas ar gach Painéal Eolaíoch/ar an gCoiste Eolaíoch lena n-áirítear an tásc ar an saineolas sonrach ildisciplíneach is gá i ngach ceann acu. Áireofar sa togra freisin breithniú ar chothromaíocht inscne agus dáileadh geografach.

Ba cheart d’eolaithe a thabhairt dá n-aire nach gcinntítear ceapachán mar chomhalta de Phainéal Eolaíoch/den Choiste Eolaíoch, rud atá fós ina shaincheart ag Bord Bainistíochta EFSA, nuair a chuirtear duine ar an dréachtliosta iarrthóirí agus nach ionann an scór a fuarthas agus bealach chun ord tosaíochta a chinneadh le haghaidh ceapacháin a bhreithniú.

Dearbhú Leasa

Ní bhreithneofar le haghaidh na céime ina dhiaidh sin den cheapachán ach saineolaithe a bhfuil Dearbhú Leasanna acu atá ag teacht le beartas Neamhspleáchais agus rialacha EFSA. Iarrthóirí a chuirtear ar an dréachtliosta agus a bhfuil an meascán is iomchuí inniúlachtaí agus saineolais acu i dtaca le Painéal Eolaíoch ar leith nó leis an gCoiste Eolaíoch, iarrfar orthu Dearbhú Leasanna a chur isteach. Déanfaidh EFSA an Dearbhú Leasanna sin a scagadh i gcomhréir le Beartas Neamhspleáchais EFSA agus i gcomhréir lena rialacha maidir le Bainistíocht ar Leasanna Iomaíocha (12), arb iad na cinn a bheidh i bhfeidhm aige nuair a bheidh an scagadh á dhéanamh.

Ní bhreithneofar lena gceapadh mar chomhaltaí de Phainéal Eolaíoch/den Choiste Eolaíoch aon iarrthóirí nach gcuirfidh Dearbhú Leasanna isteach. D’fhéadfadh sé go rachfaí i dteagmháil le hiarrthóirí chun soiléiriú breise a fháil ar a nDearbhú Leasanna.

Féach thíos sampla den rud a mheastar a bheith ina Choinbhleacht Leasa.

Sampla: Ní ceadmhach d’iarrthóirí a bheith ina gComhaltaí de Phainéil Eolaíocha más rud é, an tráth a gcuirtear isteach a nDearbhú Leasanna, go bhfuil siad á bhfostú ag aon duine dlítheanach nó nádúrtha atá ag tabhairt faoi aon cheann de na gníomhaíochtaí a bhfuil tionchar díreach nó indíreach ag aschuir eolaíocha EFSA orthu, lena n-áirítear táirgeadh, próiseáil agus dáileadh bia, talmhaíocht nó feirmeoireacht ainmhithe, nó go bhfuil siad ag gníomhú i ról comhairleachta do dhuine dlítheanach nó nádúrtha den sórt sin. Áirítear leis sin aon chineál fostaíochta nó gnó rialta, bíodh sé páirtaimseartha nó lánaimseartha agus íoctha nó neamhíoctha, féinfhostaíocht (e.g. comhairleacht) san áireamh, a théann chun tairbhe do na hoibreoirí gnó thuasluaite.

Má tá ceisteanna agat a bhaineann leis an Dearbhú Leasanna, déan teagmháil le Bainistíocht Leasanna EFSA ag interestmanagement@efsa.europa.eu.

Ceapachán

Is é an Bord Bainistíochta, ag gníomhú dó ar bhonn an togra thuasluaite ón Stiúrthóir Feidhmiúcháin, a cheapfaidh comhaltaí an Choiste Eolaíoch nach comhaltaí de na Painéil Eolaíocha iad agus comhaltaí na bPainéal Eolaíoch, ar feadh téarma oifige cúig (5) bliana (13).

I gcás ina mbeidh an saineolas eolaíoch céanna ag iarrthóirí, cinnteoidh an Bord Bainistíochta go mbainfear amach an dáileadh geografach is fairsinge is féidir sna ceapacháin. Thairis sin, féachfaidh Bord Bainistíochta EFSA le cothromaíocht inscne a bhaint amach sna ceapacháin.

I gcás saineolaithe a d’fhóin roimhe sin mar chomhalta d’eintiteas eolaíoch (Coiste Eolaíoch/Painéal Eolaíoch de chuid EFSA) measfar iad a bheith incháilithe lena gceapadh ar eintiteas eolaíoch ar choinníoll, tráth na hathnuachana (tús an tsainordaithe), nach mbeidh deich (10) mbliana caite acu ina gcomhalta den eintiteas eolaíoch céanna lena mbaineann. Mar thoradh air sin:

| — | I gcás saineolaithe a d’fhóin ar feadh níos lú ná deich (10) mbliana mar chomhaltaí d’eintiteas eolaíoch áirithe tráth na hathnuachana, tá siad incháilithe lena gceapadh don eintiteas eolaíoch céanna nó d’eintiteas eolaíoch eile; |
| --- | --- |

—

I gcás saineolaithe a d’fhóin ar feadh níos lú ná deich (10) mbliana mar chomhaltaí d’eintiteas eolaíoch áirithe tráth na hathnuachana, tá siad incháilithe lena gceapadh don eintiteas eolaíoch céanna nó d’eintiteas eolaíoch eile;

| — | I gcás saineolaithe a d’fhóin ar feadh (10) mbliana nó níos mó mar chomhaltaí d’eintiteas eolaíoch áirithe tráth na hathnuachana, is d’eintiteas eolaíoch eile amháin atá sin incháilithe lena gceapadh. |
| --- | --- |

—

I gcás saineolaithe a d’fhóin ar feadh (10) mbliana nó níos mó mar chomhaltaí d’eintiteas eolaíoch áirithe tráth na hathnuachana, is d’eintiteas eolaíoch eile amháin atá sin incháilithe lena gceapadh.

Liosta Ionadaithe

Tarraingeoidh an Bord Bainistíochta suas liosta ionadaithe ar a mbeidh na hiarrthóirí nár ceapadh ón dréachtliosta. Fónfaidh an liosta ionadaithe do riachtanais cheapacháin i leith comhaltaí den Choiste Eolaíoch, de na Painéil Eolaíocha agus de na Meithleacha amach anseo agus beidh sé bailí go dtí deireadh théarma oifige na gcomhaltaí a cheapfar.

Nósanna imeachta achomhairc

| — | I gcomhréir le hAirteagal 263 den Chonradh ar Fheidhmiú an Aontais Eorpaigh, féadfaidh iarrthóirí caingean a thionscnamh in aghaidh cinneadh ar bith a théann i bhfeidhm ar a staid dhlíthiúil. Ní mór é sin a dhéanamh laistigh de dhá mhí ón tráth a dtabharfar fógra faoin gcinneadh a bhfuiltear ag cur ina choinne. Ní mór an chaingean sin a thionscnamh in aghaidh EFSA os comhair Chúirt Ghinearálta an Aontais Eorpaigh:





  Cúirt Ghinearálta an Aontais Eorpaigh |
| --- | --- |
| Rue du Fort Niedergrünewald |
| L-2925 Lucsamburg |
| LUCSAMBURG |
| Fón. (352) 4303-1 |
| Facs (352) 4303 2100 |
| Ríomhphost: GeneralCourt.Registry@curia.europa.eu |
| www.curia.europa.eu |

—

I gcomhréir le hAirteagal 263 den Chonradh ar Fheidhmiú an Aontais Eorpaigh, féadfaidh iarrthóirí caingean a thionscnamh in aghaidh cinneadh ar bith a théann i bhfeidhm ar a staid dhlíthiúil. Ní mór é sin a dhéanamh laistigh de dhá mhí ón tráth a dtabharfar fógra faoin gcinneadh a bhfuiltear ag cur ina choinne. Ní mór an chaingean sin a thionscnamh in aghaidh EFSA os comhair Chúirt Ghinearálta an Aontais Eorpaigh:

Cúirt Ghinearálta an Aontais Eorpaigh

Rue du Fort Niedergrünewald

L-2925 Lucsamburg

LUCSAMBURG

Fón. (352) 4303-1

Facs (352) 4303 2100

Ríomhphost: GeneralCourt.Registry@curia.europa.eu

www.curia.europa.eu

| — | De rogha air sin, féadfaidh iarrthóirí aird an Ombudsman Eorpaigh a tharraingt ar ghearán faoi mhíriarachán líomhainte in institiúidí agus comhlachtaí an Aontais Eorpaigh. I measc na gceanglas eile, ní mór gearán a dhéanamh laistigh de dhá bhliain tar éis an dáta ar thángthas ar an eolas faoi na fíricí ar a bhfuil an gearán bunaithe. Sula dtéann siad i dteagmháil leis an Ombudsman Eorpach agus sula ndéanfaidh siad gearán, ní mór teagmháil a bheith déanta ag gearánaigh le EFSA trína n-ábhair imní a chur in iúl.





  An tOmbudsman Eorpach |
| --- | --- |
| 1 Avenue du President Robert Schuman |
| CS 30403 |
| 67001 Strasbourg Cedex |
| AN FHRAINC |
| Fón. + 33 (0)3 88 17 23 13 |
| Facs + 33 (0)3 88 17 90 62 |
| www.ombudsman.europa.eu |

—

De rogha air sin, féadfaidh iarrthóirí aird an Ombudsman Eorpaigh a tharraingt ar ghearán faoi mhíriarachán líomhainte in institiúidí agus comhlachtaí an Aontais Eorpaigh. I measc na gceanglas eile, ní mór gearán a dhéanamh laistigh de dhá bhliain tar éis an dáta ar thángthas ar an eolas faoi na fíricí ar a bhfuil an gearán bunaithe. Sula dtéann siad i dteagmháil leis an Ombudsman Eorpach agus sula ndéanfaidh siad gearán, ní mór teagmháil a bheith déanta ag gearánaigh le EFSA trína n-ábhair imní a chur in iúl.

An tOmbudsman Eorpach

1 Avenue du President Robert Schuman

CS 30403

67001 Strasbourg Cedex

AN FHRAINC

Fón. + 33 (0)3 88 17 23 13

Facs + 33 (0)3 88 17 90 62

www.ombudsman.europa.eu

---

(1)  Rialachán (CE) Uimh. 178/2002 ó Pharlaimint na hEorpa agus ón gComhairle an 28 Eanáir 2002 lena leagtar síos prionsabail agus ceanglais ghinearálta dhlí an bhia, lena mbunaítear an tÚdarás Eorpach um Shábháilteacht Bia agus lena leagtar síos nósanna imeachta i dtaca le sábháilteacht bia (IO L 31, 1.2.2002, lch. 1). arna leasú go deireanach le Rialachán (AE) 2019/1381 ó Pharlaimint na hEorpa agus ón gComhairle an 20 Meitheamh 2019 maidir le trédhearcacht agus inbhuanaitheacht mheasúnú an Aontais ar rioscaí sa bhiashlabhra lena leasaítear Rialachán (CE) Uimh. 178/2002, Rialachán (CE) Uimh. 1829/2003, Rialachán (CE) Uimh. 1831/2003, Rialachán (CE) Uimh. 2065/2003, Rialachán (CE) Uimh. 1935/2004, Rialachán (CE) Uimh. 1331/2008, Rialachán (CE) Uimh. 1107/2009, Rialachán (AE) 2015/2283 agus Treoir 2001/18/CE (IO L 231, 6.9.2019, lch. 1).

(2)  EFSA Strategy 2027 – Science Safe food Sustainability (europa.eu)

(3)  Call for Expressions of Interest for Membership of the Scientific Panels and the Scientific Committee of the European Food Safety Authority 2023 (EFSA/E/2023/01) — ANNEX I (europa.eu)

(4)  Riail Cur Chun Feidhme Bhord Bainistíochta EFSA lena leagtar síos na rialacha maidir le roghnú, ceapadh agus oibríochtaí an Choiste Eolaíoch, na bPainéal Eolaíoch agus a Meithleacha:

https://www.efsa.europa.eu/sites/default/files/paneloperation.pdf

(5)  I gcás saineolaithe nach féidir leo a bheith i láthair ag cruinniú ar údar cuí, is féidir an rogha a thabhairt dóibh páirt a ghlacadh sa chruinniú ar líne.

(6)  Treoir maidir le Saineolaithe EFSA a Chúiteamh:

http://www.efsa.europa.eu/sites/default/files/Experts_compensation_guide.pdf

(7)  https://careers.efsa.europa.eu/Expert

(8)  Rialachán (AE) 2018/1725 ó Pharlaimint na hEorpa agus ón gComhairle an 23 Deireadh Fómhair 2018 maidir le daoine nádúrtha a chosaint i ndáil le sonraí pearsanta a phróiseáil ag institiúidí, comhlachtaí, oifigí agus gníomhaireachtaí an Aontais agus maidir le saorghluaiseacht sonraí den sórt sin (IO L 295, 21.11.2018, lch. 39).

(9)  https://www.coe.int/en/web/common-european-framework-reference-languages/table-1-cefr-3.3-common-reference-levels-global-scale

(10)  Cuirfear taithí ghairmiúil san áireamh ón dáta ar a gcomhlíonann an duine na cáilíochtaí íosta oideachais i dtaobh incháilitheachta. Ní fhéadfar aon tréimhse a áireamh ach aon uair amháin (ionas gur féidir iad a ríomh mar bhlianta incháilithe, ní i gcomhthráth le haon tréimhsí eile staidéir nó taithí ghairmiúil a bheidh blianta staidéir nó taithí ghairmiúil atá le cur san áireamh). Déanfar gníomhaíochtaí gairmiúla a rinneadh ar bhonn páirtaimseartha a ríomh ar bhonn pro rata bunaithe ar an gcéatadán deimhnithe d’uaireanta lánaimseartha a oibríodh. Glactar le cúrsaí oiliúna íoctha mar thaithí oibre. Féadfar PhDanna atá idir lámha/críochnaithe i réimse a bhaineann le sainchúram EFSA a áireamh mar thaithí ghairmiúil.

(11)  Measúnú eolaíoch = comhairle eolaíoch, measúnú riosca, measúnú ar shainchomhaid chun táirgí a fhormheas nó treoir eolaíoch a fhorbairt, arna dhéanamh ar an leibhéal idirnáisiúnta/náisiúnta, ar iarraidh ó údaráis agus/nó lárionaid tagartha.

(12)  Chun tuilleadh faisnéise a fháil, féach suíomh gréasáin EFSA ag http://www.efsa.europa.eu/ga/topics/topic/independence

(13)  I gcás comhaltaí a cheapfar ar dháta is déanaí ná iad siúd a cheapfar tráth na hathnuachana, tiocfaidh deireadh lena dtéarma oifige an tráth céanna le téarma oifige na gcomhaltaí eile sin.

---